Source: http://inatsisit.gl/lov?rid=%7BC3A41FCC-941B-4CAA-836D-E97B0B3A0D61%7D
Timestamp: 2020-02-24 23:04:57+00:00

Document:
Aningaasarsianit akileraarutit pillugit Inatsisartut inatsisaanni nr. 12, 2. november 2006-imeersumi, ilaatigut Inatsisartut inatsisaatigut nr. 3, 30. november 2009-meersukkut, Inatsisar­tut inatsisaatigut nr. 20, 18. november 2010-meersukkut, Inatsisartut inatsisaatigut nr. 37, 9. december 2015-imeersukkut, Inatsisartut inatsisaatigut nr. 7, 6. juni 2016-imeersukkut allan­ngortinneqartumi, kingullermillu Inatsisartut inatsisaatigut nr. 29, 28. november 2016-imeer­sukkut allanngortinneqartumi makku allannguutigitinneqarput:
1. § 1, imm. 1, nr. 3, ima oqaasertaqarpoq:
”3) aktiaateqarluni aamma piginneqataassuseqarluni ingerlatseqatigiiffiit Kalaallit Nunaanniittutut nalunaarsorneqarsimasut, ima­luunniit Kalaallit Nunaanni aqutsisoqartut,”
2. § 1, imm. 3-p kingornagut imm. 4-tut ilanngunneqarpoq:
”Imm. 4. Tamakkiisumik akileraartussaatitaapput danskisut innuttaassuseqartut, § 1, imm. 1, nr. 1-imi 2-milu pineqartunut ilaanngikkaluarlutik Namminersorlutik Oqartussanit, kommuni­nit pisortalluunniit suliffeqarfiutaannit il.il. allanit, naalagaaffiup avataanut suliartortinneqartut, aammalu nunat tamat isumaqatigiissutaat naapertorlugu nunami najorallakkaminni akile­raartussaatitaanngitsut. Oqaaseqatigiit siulliit malillugit akileraartussaatitaasunut ilaapput aap­paasut inunnut taakkununnga inooqataasut aamma meeqqat taakkunani najugaqartut, ukiup ani­ngaasarsiorfiusup aallartinnerani suli 18-iliisimanngitsut, aappaasut meeqqallu taakku danski­sut innuttaassuseqarpata aammalu aningaasarsianit akile­raarutinik, nunami takornartami male­ruagassat inunnut tassani najugaqartunut atuuttut naaper­torlugit akiliisussaatitaanngippata.”
3. § 2, imm. 1, nr. 15, ima oqaasertaqarpoq:
”15) pigisamik aalaakkaasumik Kalaallit Nunaanni pigisaqartut tassanngaluunniit isertitaqar­tut, matumani aamma tunisaqarnikkut, imaluunniit”
4. § 3, imm. 1, nr. 8-p kingornagut nr. 9-tut ilanngunneqarpoq:
”9) Inuit Atomip nukinganik pissuteqartumik ajutoortoqartillugu imaluunniit qinngornernik ulorianartunik pissuteqartumik ajornartorsiuteqartoqartillugu ikiuinissaq pillugu isumaqati­giissut naapertorlugu ikiuuttut, aatsaalli inuit pineqartut inatsimmi § 1, imm. 1, nr. 1-2-mi pi­neqartunut ilaanngippata.”
”§ 16 a. Ingerlatseqatigiiffik il.il. § 1, imm. 1, nr. 3-mi 4-miluunniit pineqartunut ilaasoq, kiisalu ingerlatseqatigiiffik il.il. taamaaqataa nunani allani angerlarsimaffeqartoq aningaasanik inummut, toqqaannartu­mik toqqaannanngitsumilluunniit atugassaqartitsippat, taarsigassarsisitsippat qularnaveeqqu­siippalluunniit, taarsigassarsiat aningaasarsianit akileraarutit pillugit inatsimmi maleruagassat nalinginnaasut naa­pertorlugit tigusatut taarsigassaanngitsutut isigineqassapput, aatsaalli taarsigassarsisit­sisoq taarsigassarsisorlu § 86, imm. 3-mi pineqartutuut imminnut attuumassuteqarpata. Oqaaseqati­giit siulliit taarsigassarsianut il.il. nalinginnaasumik niuernermut atatillugu taarsigassar­siari­tinneqartunut il.il., imaluunniit aningaaserivinnit taarsigassarsisitsisarfinnillu taarsigassar­sia­nut nalinginnaasunut atuutinngillat. Oqaaseqatigiit siulliit aamma atuutinngillat Aktiaateqarluni ingerlatseqatigiiffiit pillugit inatsisip Kalaallit Nunaannut atuutilersinneqarnera pillugu peqqussummi § 115 a naa­pertorlugu aamma Piginneqataassuseqarluni ingerlatseqatigiiffiit pillugit inatsisip Kalaallit Nunaannut atuutilersinne­qarne­ra pillugu peqqussummi § 50 naapertorlugu taarsigassarsianut.
Imm. 2. Taarsigassarsiat imm. 1 naapertorlugu akileraaruserneqartut taarserneqarpata, ani­ngaasat taarserneqartut ingerlatseqatigiiffiup aningaasarsiaasa akileraaruteqaataasussat naatsorsorneranni ilanngunneqassanngillat.”
6. § 36 a, imm. 1-2, ima oqaasertalerneqassaaq:
”§ 36 a. Aningaasarsianit akileraaruteqaataasussanit naatsorsuinermi, akileraartussaatitaasut
1) inunnit inatsisitigulluunniit pisussaatitaasunit aalajangiisuusumik aqunneqartuusut imaluunniit
2) inatsisitigut pisussaatitaasunut aqutsisuusut imaluunniit
3) inatsisitigut pisussaatitaasumik suliffeqarfissuarmut attaveqartut, imaluunniit
5) inuk inatsisitigulluunniit pisussaatitaasoq nunami allamioq Kalaallit Nunaanni aalajangersimasumik ingerlatsiveqartoq il.il, takuuk § 2, imm. 1, nr. 10-miit 12-imut,
matuma Inuit, inatsisitigut pisussaatitaasut aalajangersimasumik ingerlatsiviit ilaalu ilanngullugit Kalaallit Nunaanniittut Kalaallillu Nunaata avataaniittut qulaani taaneqartut niuernikkut imaluunniit aningaasatigut nuussivigeqatigineranni (nakkutigisaasumik aningaasanik nuussineq), illuatungeriit attuumassuteqanngitsut akornanni nuussinerugaluarpat angusarisinnaasimasat naapertorlugit akit piumasaqaataasullu atorneqassasut. Nr.1-imi inatsisitigut pisussaatitaasut imm. 4-milu ingerlatseqatigiiffiit peqatigiiffiit assigisaasalu inissisimaffii assigiilersinneqarput, Kalaallit Nunaanni akileraartarnermut inatsit naapertorlugu akileraartussaatitaasutut taasaanngippata kisiannili pissutsit ingerlatseqatigiiffiit ingerlatsineranni maleruagassanut, ingerlatseqatigiiffiit isumaqatigiissutaasigut imaluunniit peqatigiiffiit maleruaqqusaannit aalajangersarneqarpata.
Imm. 2. Nakkutiginninneq matumani paasineqassaaq piginnittuuneq taasisinnaanermulluunniit pisinnaatitaanermik atuisinnaaneq, tamatumani toqqaannartumik toqqaannanngitsumilluunniit aktiatigut aningaasaatigisat 50 procentii sinnerlugit pigineqarpata imaluunniit 50 procentii sinnerlugit taasisinnaassuseqarnermi. Akileraartussaatitaasup inatsisitigut pisussaassuseqartumut nakkutilliisutut isigineqassaneranik, imaluunniit akileraartussaatitaasoq inummit inatsisitigut pisussaassuseqartumit inummilluunniit nakkutigineqarnersoq naliliiffiginninnermi makku ilanngunneqassapput:
1) aktiat imaluunniit taasisinnaanermut pisinnaatitaanerit, suliffeqarfissuarmut atasuusunik ingerlatseqatigiiffinnit, imm. 4 naapertorlugu taasat, aamma
2) aktiat aamma taasisinnaanermut pisinnaatitaanerit, inunnit aktiaateqartuusunit qanigisaannillu pigineqartut,
3) aktiat imaluunniit taasisinnaanermut pisinnaatitaanerit, aningaasaateqarfimmit imaluunniit ingerlatseqatigiiffinnit kattusseqatigiiffimmit piginnittuusumit namminermit pilersinneqartumit imaluunniit ingerlatseqatigiiffinnit suliffeqarfissuarmut atasuusunit taaneqartunit, qanigisanit il.il. imaluunniit aningaasaateqarfinnit taakkuninnga pilersinneqartunit pigineqartut ilanngullugit naatsorsuutigineqassapput,
4) piginneqataassutsit taasisinnaanermullu pisinnaatitaanerit, ingerlatseqatigiiffimmi peqataasunit allanit, ingerlatseqatigiiffimmi peqataasup atuinissamik nakkutilliinissamillu isumaqatigiissuteqarfigisimasaanit, pigineqartut naatsorsuutigineqassapput, aamma
5) piginneqataassutsit aamma taasisinnaanermut pisinnaatitaanerit, inummit § 1-imi ilaasumut pigineqartut, qanigisat imaluunniit aningaasaateqarfiit taakkunannga pilersinneqarsimasut peqatigalugit.”
7. § 46, imm. 6-ip kingornagut imm.7-itut ilanngunneqarpoq:
”Imm. 7. Imm. 1 aamma 2 atuutissanngillat soraarnerussutisiaqarnissamut inuunermulluuniit sillimmasiinermik aaqqissuussinermut imaluunniit soraarnerussutisiaqarnissaq siunertaralugu ileqqaakkanut piffissami qaammatinit 23-nit sivisunerusumi akiliuteqartoqarsimanngippat, imaluunniit aaqqissuussinerup ileqqaakkalluunniit piffissami atorunnaarsitsiffiusumi nalinga 10.000 kr.-init minneruppat.”
8. § 63, imm. 2, ima oqaasertalerneqassaaq:
”Imm. 2. kommuninut ataatsimut akileraarummut procent akileraarutissaq Naalakkersuisunit, kommuninik tusarniaareernermi aalajangerneqassaaq qaammatisiutit malillugit ukioq akileraarutip atuutilerfissaa sioqqullugu ukiup affaani siullermi Inatsisartut ataatsimiinneranni.”
9. § 69-ip kingornagut ilanngunneqarpoq:
”§ 69 a. Akileraartussaatitaasut marloriaammik akileraarnissaq pinngitsoorniarlugu isumaqa­tigiissummik iluaquteqassanngillat, pissutsit pisullu soqutiginaatillit tamaasa eqqarsaatigalugit aalajangerneqarsinnaasorinarpat iluaqutiginninniarneq, aaqqissuussinerni suniluunniit ima­luunniit nuussinerni suniluunniit toqqaannartumik toqqaannanngit­sumilluunniit iluaqutigin­ninnermik kinguneqartoq siunertat pingaarnerit ilagigaat, aatsaalli pisut taakku apeqqutaatillu­git iluaqutiginninnissamik akuerineqarnissap, isumaqatigiissummi aalajangersakkap pine­qar­tup imarisaanut siunertaanullu naapertuuttuunera uppernarsarneqanngippat.”
10. § 75, imm. 1, nr. 2-p kingornagut nr. 3-tut ilanngunneqarpoq:
”3) § 46, imm. 7 naapertorlugu tunniunneqartut.”
11. § 75, imm. 3, nr. 2-mi allassimasoq ”76, imm. 4” allanngortinneqarpoq ima ”76, imm. 5”
12. § 76, imm. 3-p kingornagut imm. 4-tut nutaatut ilanngunneqarpoq:
”Imm. 4. Inummut, suliffeqarfimmit nunami maani angerlarsimaffeqanngitsumit nunami maani sulisussatut atukkiunneqarsimasumut akissarsianik tunniussinermi unerartitsisussaati­taaneq suliamik sullinneqartup isumagisassaraa. Tamannali taamaallaat atuuppoq suliaq suliffeqarfiup nunami maani ingerlataata ilagippagu. Suliffeqarfik nunami maani angerlarsimaffeqanngitsoq inuup aningaasarsiai A-t, paasissutissallu allat pineqartup akileraa­rutaasa A-t nalunaarutigineqarnissaannut, unerartinneqarnissaannut akilerneqarnissaannullu pingaarutillit pillugit uppernarsaatinik tunniussaqanngippat, suliamik sullinneqartup akileraa­rutit A-t akiligassanit tamarmiusunit naatsorsussavai. Oqaaseqatigiit siulliit atuutissanngillat suliffeqarfik nunami, Namminersorlutik Oqartussat akileraarutinik unerartitsisarneq pillugu ikioqatigiinnissamik isumaqatigiissuteqarfigisaani angerlarsimaffeqarpat, tak. § 114, imm. 2, nr. 3.”
Imm. 4-6 matuma kingorna tassaalerput imm. 5-7.
Imm. 1. Inatsit 1. juli 2017-imi atortuulissaaq.
Imm. 2. § 1, nr. 1, nr. 3, 4 aamma 9 ukioq aningaasarsiorfiusoq 2017 aallarnerfigalugu aningaasarsiat akileraaruteqaataasussat naatsorsorneranni atuutissapput.
Imm. 3. § 1, nr. 5 taarsigassarsianut 1. februar 2017 aallarnerfigalugu taarsigassarsiaritinne­qartunut atuutissaaq.
Imm. 4. § 1, nr. 12, 1. januar 2018 aallarnerfigalugu atuutissaaq.
L_18-2017_forslag_kn
L_18-2017_bemaerk_kn
L_18-2017_betaenk_kn
L_18-2017_aendring_kn

References: § 1
 § 1
 § 1
 § 2
 § 3
 § 1
 § 1
 § 86
 § 115
 § 50
 § 36
 § 2
 § 1
 § 46
 § 63
 § 69
 § 75
 § 46
 § 75
 § 76
 § 114
 § 1
 § 1
 § 1